open-index/open-wikipedia-markdown huggingface dataset:
Myk trafikant

**Myk trafikant** eller **ubeskyttet trafikant** er en betegnelse for trafikanter som ved sammenstøt med andre trafikanter ikke er beskyttet av et omgivende kollisjonsvern. Gruppen omfatter fotgjengere, syklister, skigåere, barnevogn-, rullestol-, sparkbrukere og tildels også mopedister og motorsyklister.
Betegnelsen *myk* refererer til at myke trafikanter er spesielt utsatt for trafikkuhell gjennom motoriserte («harde») trafikanter (biler, motorsykler osv.).

Betegnelsen brukes ofte også i sammenheng med trafikkens miljøkonsekvenser, siden de fleste grupper myke trafikanter verken bidrar til drivhuseffekt eller sur nedbør.
## Se også
* Nullvisjonen, et internasjonalt prosjekt med mål om å eliminere dødsfall og alvorlige fra veitrafikk
* Betonggris, modulær, flyttbar betongbarriære, blant annet brukt til å beskytte myke trafikanter
* Beskyttet kryss, vegkryss der gående og syklende er skilt fra bilister for å forebygge ulykker
* Gangbarhet, at et sted er fremkommelig, tilgjengelig og velkommende for fotgjengere
* Sykkelbarhet, hvor egnet et sted er for sykling
* Personskadeforbundet LTN, norsk interesseorganisasjon for mennesker med alle typer skader og deres pårørende

## Referanser
Den slovenske mark

**Den slovenske mark** (tysk *Windische Mark*, slovensk *Slovenska marka* eller *Slovenska krajina*) var et område i det sørøstligste hjørnet av Det hellige romerske rike av den tyske nasjon, som delvis var en uavhengig grensemark, delvis utgjorde en del av mark Krain og delvis hørte til mark Saunia. Området ligger i dagens Slovenia. Den ble begrenset av elvene Sava i nord og Kolpa i sør, av Krain i vest og av Kroatia i øst.

Den slovenske mark lå fra 976 under hertugen av Kärnten, og delte stort sett sin historie med Krain &ndash; som i perioder gikk under navnet *Krain og den slovenske mark*. I kortere tidsrom hadde også Den slovenske mark og Sanndalen blitt sammenfattet som markgrevskapet Saunia. 1374 arvet huset Habsburg størsteparten av Den slovenske mark fra grevene av Görz. 1456 fulgte de resterende områdene, som hadde ligget under grevene av Cilli. Habsburgerne slo områdene igjen sammen med Krain, men de østerrikske (erke)hertugene førte *Herr der Windische Mark* («herre av Den slovenske mark») som én av titlene sine helt frem til 1918.
Erling Strøm

**Erling Strøm** (født 10. juni 1902 i Enebakk, død 1. november 1970 i Brooklyn) var en norsk  journalist, redaktør, forfatter, predikant og pastor. Han var tilknyttet den norske pinsebevegelsen og har hatt mange ulike verv innen kristne organisasjoner.

Strøm vokste opp i Enebakk, og opplevde å bli frelst i 1919. Erling Strøm reiste som evangelist allerede fra 1921.  Han hadde mange verv innen frikirkelige utvalg og komiteer. Han var flere år sekretær for De Norske Pinsemenigheters Ytre Misjon (PYM) arbeide i Kongo.

## Bibliografi
Strøm skrev som journalist mange artikler i aviser, særlig i pinsebevegelsens ukeavis Korsets Seier, hvor han var medredaktør fra 1954. Han var medforfatter i bokverk, og skrev selv flere bøker.

* 1925 – *David's rotskud.* Eget forlag, Kristiania 93 s.
* 1939 – *Vår ferd i Guds hus.* Eget forlag, Oslo 94 s.
* 1940 – *Sykdommens hvorfor.* Filadelfiaforlaget Oslo,  47 s.
* 1940 – *Er gjenfødelse og åndsdåp en og samme opplevelse?.* Filadelfiaforlaget Oslo,  47 s. 
* 1942 – *Det ble likevel ikke for sent for Anders.* Filadelfiaforlaget Oslo,  16 s.  
* 1945 – *Guds hjertesak : Tanker angående den ytre misjon.* Filadelfiaforlaget Oslo,  79 s. 
* 1946 – *Da Arne fikk lide Kristi vanære.* Filadelfiaforlaget Oslo,  16 s.
* 1950 – *Kristi domstol : Vår tjeneste i lys av den.* Filadelfiaforlaget Oslo, 43 s. 
* 1952 – *Blant svarte og hvite i Afrika.* Filadelfiaforlaget Oslo,  152 s. 
* 1952 – *I skal få kraft.* Filadelfiaforlaget Oslo, 28 s. 
* 1954 – *A-H-K-bombene i Bibelens lys : Guds mektige varsko til vår tid.* –  Filadelfiaforlaget Oslo, utgitt i minst fem opplag 
* 1955 – *Våre fristelser.* Filadelfiaforlaget Oslo,  171 s. 2. opplag 1980. ISBN 82-534-0528-6
* 1956&ndash;1959 – *Frem til urkristendommen. Pinsevekkelsen gjennom 50 år* (tre bind, Skrevet av Martin Ski. Medforfattere: Erling Strøm Filadelfiaforlaget Oslo, 224 s.
* 1961 – *Israel – er hedningenes tider snart slutt?.* Filadelfiaforlaget Oslo, 155 s
* 1961 – *Det Hellige land og Pinsevennenes verdenskonferanse i Jerusalem*. Redaktører: Kåre Juul og Kjell Ruud. Medforfattere: Sverre Kornmo, Erling Strøm og Gunnerius Tollefsen. Filadelfiaforlaget Oslo,  63 s
* 1961 – *I skal få kraft : Ord for dagen*. Medforfatter: T.B. Barratt, Egil Strand, Erling Strøm. Filadelfiaforlaget Oslo,  431 s.
* 1967 – *Israels samling – Jesu hjemkomst.* Filadelfiaforlaget Oslo, 150 s.
* 1967 – *Bibelens profetier oppfylles i Israel i dag.* Filadelfiaforlaget Oslo, 16 s.

## Pastor
Erling Strøm var pastor eller forstander i flere pinsemenigheter.
* 1929-1933 Tønsberg Pinsekirke Betania
* 1934-1953 Salem Oslo 
* 1954-1970 Filadelfia Oslo

## Referanser


## Kilder
* Nilsen, Oddvar. 1982. *Lys på stien*. Filadelfiaforlaget AS. side 56. ISBN 82-534-0599-5
* Søk i Sambok
Cilli

**Cilli** (tysk) eller **Celje** (slovensk) var et grevskap i det nåværende Slovenia, som eksisterte mellom 1341 og 1456. Grevene av Cilli var sannsynligvis opprinnelig steiersk lavadel, og kalte seg før opphevelsen i grevestanden for *herrer av [[Sanneck]]*. Grevskapets territorium omfattet Sanndalen (Savinjadalen) og tilstøtende områder som hadde hørt til Steiermark og Krain, men også enkelte besittelser i Kärnten og Ungarn. Sentrum var rundt byen Cilli og stamborgen Sanneck (*Žovnek*) ved Frasslau (*Braslovče*).

Grevene var opprinnelige trofaste vasaller av habsburgerne, men utviklet seg etter hvert til konkurrenter. 1420 arvet de grevskapet Ortenburg. 1436 ble grevene opphevet til fyrstestanden, slik at grevskapet ble til et riksumiddelbart fyrstegrevskap. Etter at den siste greven ble myrdet i 1456, falt området ifølge en arveavtale tilbake til huset Habsburg, som igjen innlemmet det i hertugdømmene Steiermark (delene nord for Sava) og Krain (sør for Sava).

## Genealogi
Regjerende grever er fremhevet med halvfeit skrift:
* **Fredrik I** (ca. 1300&ndash;1360) ∞ Diemut av Walsee
** **Ulrik I** (ca. 1331&ndash;1368) ∞ Adelheid av Ortenburg
*** Vilhelm (ca. 1361&ndash;1392) ∞ Anna av Polen
**** Anna (1380&ndash;1416) ∞ Vladislav II Jagello av Polen
** Anna (?) ∞ Otto IV av Ortenburg
** **Hermann I** (ca. 1332&ndash;1385) ∞ Katarina Kotromanić av Bosnia
*** Hans (ca. 1363&ndash;1372) ∞ Margrete av Pfannberg
*** **Hermann II** (ca. 1365&ndash;1435) ∞ Anna av Schaunberg
**** **Fredrik II** (?&ndash;1454) ∞ Elisabeth av Modrusch-Veglia (1401&ndash;1422), ∞ Veronika av Teschnitz (1422&ndash;1425)
***** **Ulrik II** (1407&ndash;1456) ∞ Katarina Brankovič av Serbia
****** Hermann IV (?&ndash;1452)
****** Georg (?&ndash;1445)
****** Elisabet (1441&ndash;1455)
***** Fredrik (?)
***** Johann (?)
**** Elisabet (?) ∞ Henrik V av Görz, ∞ Erling av Schwarzenberg
**** Anna (?) ∞ Miklos Garai av Ungarn
**** Hermann III (?&ndash;1426) ∞ Elisabet av Abensberg
***** Margrete (?&ndash;1480) ∞ Hermann av Montfort-Pfannberg (?&ndash;1436), ∞ Vladislav av Teschen-Glogau (?&ndash;1460)
**** Ludvig (?)
**** Barbara (?&ndash;1451) ∞ Sigmund av Det tysk-romerske rike
**** (utenfor ekteskapet) Hermann (?&ndash;1421), biskop av Freising
*** Georg (?&ndash;1443)
** Katarina (?) ∞ Albrecht IV av Görz, ∞ Hans av Waldburg
Celje

**Celje** (tysk *Cilli*) er en by i Slovenia. Den ligger ved elven Savinja. Celje har  innbyggere (2017) og er et viktig trafikknutepunkt i landet.

I middelalderen var Celje hovedstaden i det riksumiddelbare grevskapet Cilli. Fra 1456 til 1918 hørte Celje til det habsburgske hertugdømmet Steiermark. På en høyde ved byen ligger det historiske Celje slott.

## Referanser


## Eksterne lenker
* Byens offisielle nettsted (engelsk)
Terje Cruickshank

**Terje Cruickshank** (født 24. februar 1973 i Tromsø) er en norsk lokalpolitiker for Venstre. Han er bystyrerepresentant i Bodø kommune for perioden 2007&ndash;2011 og 2011&ndash;2015, og har vært gruppeleder for Bodø Venstre i begge periodene (2007–2015). Han er i sin andre perioden en del av posisjonen (samarbeidsavtale mellom Høyre, Frp, Senterpartiet og Kristelig folkeparti)  Han er fast medlem av Formannskapet og organisasjonsutvalget.

## Politiske verv
* Bystyrerepresentant for Bodø Venstre i perioden 2011&ndash;2015
* Fast medlem av formannskapet i perioden 2011-2015
* Fast medlem av organisasjonsutvalge i perioden 2011-2015
* Bystyrerepresentant for Bodø Venstre i perioden 2007&ndash;2011
* Fast medlem Plan Næring og Miljø komiteen i perioden 2007&ndash;2011
* 1.vara medlem formannskapet i perioden 2007&ndash;2011

## Tillitsverv i politiske partier
Styremedlem i Nordland Venstre 2007-2011
Vevansvarlig for Nordland Venstre 2006→
Varamedlem til styret i Bodø Venstre 2010→
Styremedlem i Bodø Venstre 2007&ndash;2010
Vevansvarlig for Bodø Venstre 2006→

## Studentpolitiske verv
* Leder av kontrollkomiteen ved Studentorganisasjonen i Bodø september(?) 2008 &ndash; september 2010
* Primus motor for Samfunnsdebatten
* Medlem av høgskolestyret ved Høgskolen i Bodø mai(?) 2009 &ndash; mai 2010

## Eksterne lenker
* Bodø Venstre
* Presentasjon av Cruickshank
Magne Rygh

**Magne Rygh** (født 20. november 1947 i Steinkjer) er en norsk kunstner og maler som er kjent for sine urbane landskaper med arkitektur, byggeplasser, bensinstasjoner og trafikkmaskiner.

## Bakgrunn
Rygh er utdannet ved Kunstskolen i Trondheim. Han gikk der skoleåret 1966&ndash;1967. 1969&ndash;1972 gikk han på metallinjen ved Statens Håndverks- og Kunstindustriskole, og de påfølgende årene 1972&ndash;1976 ved Statens kunstakademi. Han hadde sin debututstilling i Unge Kunstneres Samfund i Oslo i 1979 og har siden hatt en rekke utstillinger i inn- og utland. 

Rygh har utført flere utsmykningsoppdrag og er representert ved Nasjonalmuseet, Oslo Kommunes Kunstsamlinger, Norsk kulturråd og Trondheim kunstmuseum, samt en rekke andre offentlige og private samlinger.

Utvalgte arbeider ble presentert som en av åpningsproduksjonene i Steinkaret (Steinkjer kulturhus) 1. september 2023. Magne Rygh ble tildelt Steinkjer kommunes kulturpris 2023. 

Han er gift med Hilde Vemren. 

## Referanser


## Eksterne lenker
* Artgate.no med presentasjon av Rygh 
* Hjemmeside
Johannes Eckhoff

**Johannes Nicolai Eckhoff** (1919–2007) var en prisbelønt norsk skuespiller. 

## Familie og skolegang
Han tilhørte slekten Eckhoff. Hans far døde tidlig, noe som førte til at hele familien falt fra hverandre. Johannes Nicolai Eckhoff ble derfor plassert i et tysk kloster. Etter noen år der gikk han på barneskole på Lillehammer.  

## Skuespillerkarriere
I perioden 1936-1939 gikk han på teaterskole i Frankfurt am Main. Han debuterte i 1939 på Trøndelag Teater, og var under den andre verdenskrig ved Centralteatret, samtidig som han var aktiv i motstandskampen. Etter krigen fikk han roller i krigsfilmene  *[[Englandsfarere]]* (1946) og *[[Kampen om tungtvannet (film)|Kampen om tungtvannet]]* (1948). 

Deretter var han ved Riksteatret fra 1950 til 1985. Hans første rolle på Riksteatret var i ''Jeppe på Bjerget'', senere spilte han brilleslange i en sceneversjon av Rudyard Kiplings bok om ''Mowgli''. Han spilte også i oppsetninger ved Det Nye Teater og Seniorteatret. I Stompa-hørespillene på radio ga han stemme til rollefiguren «Nøtterø», og han medvirket også i Fjernsynsteatrets oppsetninger.  

Eckhoff var en hyppig brukt oppleser for NRK radio, spesielt for Barnetimen. Han spilte «butikkeier Aksel Hagen» i NRKs populære Barne-TV-serie ''Lillys butikk''. Han hadde også en liten rolle i Brødrene Dal og spektralsteinene, som «Snorre Sprett».  

Eckhoff var prisbelønt for sitt humanitære arbeid; han hadde over to tusen gjestespill ved norske fengsler og institusjoner.  
## Priser og utmerkelser
* Teskjekjerringprisen 1982
* Oslo bys kulturpris 
* Mottaker av "Marit og Elsa Halsets Legat til Axel Otto Normanns Minne" 1994
* Kongens fortjenstmedalje i gull for sitt humanitære arbeid, 1994
## Utvalgt filmografi/tv
* 1942: ''Jeg drepte!''
* 1946: *[[Englandsfarere]]*
* 1947: «''Sankt Hans fest''
* 1948: ''Kampen om tungtvannet'' – rolle: Knut Magne Haugland
* 1949: ''Svendsen går videre''
* 1960: ''Millionær for en aften''
* 1962: ''Sønner av Norge kjøper bil''
* 1963: ''Om Tilla''
* 1966: ''Ole Brumm og honningtreet'' – rolle: fortelleren
* 1974: ''Ole Brumm og Tigergutt'' – rolle: fortelleren
* 1981: ''Brødrene Dal og spektralsteinene'' – rolle: Snorre Sprett
* 1987:  ''Fuglekongen'' (TV-film)
* 1992: ''Giftige Løgner''
* 1993: *[[Secondløitnanten]]*
* 1996: ''Gåten Knut Hamsun''
* 1996: ''Lillys butikk'' – rolle: Aksel Hagen

## Utvalgte lydbøker og hørespill
**[[Stompa]]* – rolle: Nøtterø
*''De fires tegn'' av Arthur Conan Doyle – rolle: Sherman ISBN 978-82-421-1881-3
*''Anna Karenina'' av Leo Tolstoj – rolle: Kapitonitsj ISBN 978-82-421-1941-4
*''Tom Sawyer'' av Mark Twain (Oppleser) ISBN 978-82-7844-158-9
*''Huckleberry Finn'' av Mark Twain (Oppleser) ISBN 978-82-7844-231-9
*''Den gamle mannen og havet'' av Ernest Hemingway (Oppleser) ISBN 978-82-7844-223-4
## Referanser


## Eksterne lenker
*
Sverre Kornmo

**Sverre Kornmo** (født 21. august 1898 i Solum (nå Skien), død 24. august 1982) var en norsk  forfatter, predikant og pastor. Han var tilknyttet den norske pinsebevegelsen og hadde mange ulike verv innen kristne organisasjoner.

Sverre Kornmo vokste opp i Solum. Han ble døpt i 1915 og ble tillagt (medlem) i Evangeliehuset i Porsgrunn. Han  ble tidlig engasjert i menighetens arbeide.

Sverre Kornmo var far til Morgan Kornmo og morfar til Jens Brun-Pedersen.

## Pastor
Sverre Kornmo var pastor eller forstander i flere pinsemenigheter.
* Evangeliehuset Porsgrunn
* Filadelfia Drammen

## Bibliografi
Sverre Kornmo skrev flere bøker, artikler og kortere stykker i aviser og tidsskrift.

* ca.? 1950 – *Endetiden i profetienes lys.* Filadelfiaforlaget Oslo,  163 s. Utgitt i minst 6 senere opplag.  ISBN 82-534-0525-1 
* 1959 – *Vekter – hvor langt på natt?*. Filadelfiaforlaget Oslo,  121 s.
* 1961 – *Et dypere kristenliv.* Filadelfiaforlaget Oslo,  93 s. 
* 1961 – *Det Hellige land og Pinsevennenes verdenskonferanse i Jerusalem.* Redaktører: Kåre Juul og Kjell Ruud. Medforfattere: Sverre Kornmo, Erling Strøm og Gunnerius Tollefsen. Filadelfiaforlaget Oslo, 63 s.  
* 1971 – *Frelsens hovedsannheter.* Filadelfiaforlaget Oslo,  S.5-134. 
* 1975 – *Den Hellige ånd.*  Filadelfiaforlaget Oslo,  117 s. ISBN 82-534-0327-5 
* 1996 – *Åndelig kvalitet i liv og virke – 11 taler av Sverre Kornmo.* O.T. Riis forlag, Herre. 198 s. ISBN 82-993610-2-8

## Kilder
* Nilsen, Oddvar. 1982. *Lys på stien*. Filadelfiaforlaget AS. side 174. ISBN 82-534-0599-5
* Søk i Sambok
Liste over ordførere i Alvdal

Dette er en **liste over [[Alvdal]]s ordførere** fra 1864 til 2019.

*Fritz Emil Aas 1864&ndash;1865
*Morten Mortensen 1866&ndash;1873
*Fritz Emil Aas 1874&ndash;1881
*Johan Steien 1882&ndash;1883
*Morten Mortensen 1884&ndash;1891
*Johan Steien 1892&ndash;1893
*Morten Sandvold 1894&ndash;1895
*P. Randmæl 1896&ndash;1898
*Jacob Stamoen 1899&ndash;1901
*P. Randmæl 1902&ndash;1904
*Haldo Müller 1905&ndash;1907
*P. Randmæl 1908&ndash;1910
*Per Hoel 1911&ndash;1916
*P. Randmæl 1917&ndash;1919
*Per Hoel 1920&ndash;1922
*Arne Mellesmo 1923&ndash;1925
*Per Hoel 1926&ndash;1931
*Martin Müller 1932&ndash;1934
*Olav Nyeggen 1935&ndash;1942
*Embret Mellesmo 1942&ndash;1945
*Harald Reinertsen 1946&ndash;1955
*Eivind Kveberg 1956&ndash;1963
*Lars Holen 1963&ndash;1967
*Oddgeir Skarpsno 1968&ndash;1969
*Asmund Westgård 1970&ndash;1971
*Kåre Blystad 1972&ndash;1979
*Per Arnfinn Bergebakken (Sp) 1980&ndash;1983
*Sverre Dalen (Sp) 1984&ndash;1991
*Sverre Sørbø (Sp) 1991&ndash;1995
*Per Hvamstad (Sp og uavhengig) 1995&ndash;1999
*Svein Borkhus (Ap) 1999&ndash;2007 
*Olov Grøtting  (Sp) 2007&ndash;2011
*Svein Borkhus (Ap) 2011&ndash;2015
*Johnny Hagen (Ap) 2015&ndash;2019
*Mona Murud (Sp) 2019&ndash; 

## Referanser
Nordiska Civilekonomförbundet

**Nordiska Civilekonomförbundet** (**NCF**) er et forbund av organisasjonene for siviløkonomer i Norden. Siviløkonomorganisasjonene i Sverige, Danmark, Norge, Island og Finland deltar, noe som gir NCF over 100&nbsp;000 medlemmer.

Forbundets formål er å fremme samarbeidet mellom medlemsorganisasjonene og deres medlemmers felles interesser, samt å jobbe for samarbeid mellom økonomer i Norden.

## Se også
*Siviløkonom
*Siviløkonomene

## Referanser
Upernavik

**Upernavik** er en by i Avannaata kommune, nordvest på Grønland. Bosettingen ligger på øya ved samme navn. Byen hadde 1067 innbyggere i 2018.

Navnet betyr «vårstedet», dette viser at det var her man begynte fisket når isen brøt opp om våren. Stedet ble etablert i 1772.

## Upernavik i kulturen
Upernavik er åsted for deler av handlingen i Jules Vernes satiriske roman *[[La Chasse au météore]]* (posthumt 1908). Det er på denne lille øya den ettersøkte ildkulen fra himmelen til slutt slår ned.

## Referanser
Patriarkatet Aquileia

**Patriarkatet Aquileia** var et erkebispedømme i Friuli i det nordlige Italia. Det skal ha vært grunnlagt i byen Aquileia av evangelisten Markus, og fikk derfor senere status som patriarkat. Det eksisterte til 1751, og var dessuten fra 1077 til 1420 en selvstendig stat.

Patriarkatet misjonerte i store deler av dagens Nord-Italia, Østerrike og Slovenia. 568 angrep langobardene Friuli, og patriarken flyktet fra Aquileia til Grado. Fra 567 til 699 skilte patriarkatet seg på grunn av trosmessige uoverensstemmelser fra paven i Roma. Dette førte også i 607 til delingen av patriarkatet. Patriarken av det «nye Aquileia» (*Aquileia nova*) forsonte seg med Roma og beholdt først sin residens i Grado. 1156 flyttet han residensen til Venezia. Der ble patriarkatet opphevet i 1451. Istedenfor ble biskopen av Venezia innsatt som patriark av Venezia.

Patriarken av det «gamle» Aquileia residerte først i Cormons, fra 737 i Cividale del Friuli, og fra 1238 i Udine. Selv om han anerkjente Romas lære i 699, ble ikke de to patriarkatene gjenforent.

1077 ble patriarken av (det «gamle») Aquilea gjort til greve av Friuli og til fyrstbiskop av Aquileia. Dermed var han en riksfyrste av Det hellige romerske rike av den tyske nasjon og også verdslig hersker over patriarkatet. Patriarkatsstaten hadde imidlertid ikke samme utstrekning som erkebispedømmet. Den kirkelige nordgrensen (mot Salzburg erkebispedømme) fulgte elven Drava (*Drau*) og omfattet ved siden av selve patriarkatet også bl.a. Görz, Istria, Krain og Cilli.

Patriarkatet ble i 1420 erobret av republikken Venezia. Dermed sluttet patriarkets tid som verdslig hersker. På det kirkelige plan eksisterte erkebispedømmet frem til 1751, da patriarkatet Aquileia ble delt i de to erkebispedømmene Udine og Görz.

## Se også
* Liste over patriarker av Aquileia
* Liste over patriarker av Grado
Pajala

**Pajala** (nordsamisk: *Bájil*) er et tettsted ved Torneälven i Norrbottens län i landskapet Norrbotten i Sverige. Det er Pajala kommunes administrasjonssenter. I 2010 hadde tettstedet  innbyggere.

## Historie
Presten og botanikeren Lars Levi Læstadius, som er mest kjent som mannen bak læstadianismen, bodde og arbeidet i Pajala på midten av 1800-tallet. 

Ved en feil ble Pajala bombet av sovjetiske fly under vinterkrigen våren 1940, men ingen mennesker omkom. Det ble sluppet 134 bomber, seks bygninger brant ned. Bare to personer pådro seg mindre skader. Sovjetiske offiserer inspiserte senere skadene, og Sovjetunionen betalte erstatning for skadene.

## Litteratur om Pajala
Handlingen i Mikael Niemis bok *[[Populærmusikk fra Vittula]]* utspiller seg hovedsakelig i Pajala. Vittula, egentlig *Vittulajänkkä* («Fittemyra»), er et folkelig navn på et villaområde i Pajala.

En annen skildring fra Pajala av samme forfatter er boka *[[Mannen som dog som en lax]]*. I denne kriminalromanen belyser forfatteren blant annet situasjonen til tornedalsfinsk (meänkieli) i dagens Pajala. 

I Niemis roman «Koka björn» foregår handlinga i Pajala på 1850-tallet. Persongalleriet består av både oppdiktede personer og historiske personer, og deler av handlinga baserer seg på virkelige hendelser. Blant hovedpersonene finner vi den kjente predikanten Lars Levi Læstadius, som i romanen opptrer som detektiv og løser en mordgåte.

## Samferdsel
Pajala-Ylläs Airport har daglige forbindelser til Luleå. Ellers har tettstedet flere daglige bussavganger til byer og tettsteder i Norrbottens län. 

## Diverse
Ishockeyspilleren Johan Tornberg, som scoret det avgjørende målet i finalen i Ishockey-VM 1998, kommer fra Pajala.
I sentrum av Pajala står det et solur som måler over 38 meter i diameter.

Geologiske undersøkelser gjort i traktene rundt Pajala har vist større forekomster av ulike slags utvinnbare mineraler som kobber og jern. Dette har ført til drøftinger om en eventuell ny jernbane til Skibotn i Norge, med tanke på en isfri utskipning derfra, alternativt en bane til Gällivare med tanke på utskipning fra Narvik eller direkte til Luleå.    

## Referanser


## Eksterne lenker
* 
* Kommunens nettsted
* Lenkesamling om Pajala
Det store fascistiske råd

**Det store fascistiske rådet** (italiensk: *Gran Consiglio del Fascismo*) var en institusjon som utgjorde den innerste kretsen rundt Benito Mussolini mens han var statsminister i Italia. Før revolusjonen i 1922 ble fascistpartiets beslutninger tatt i en gruppe kalt «Raz», inspirert av en libysk tradisjon der stammehøvdingene møttes i råd nå og da. De fleste av medlemmene i «Raz» ble medlemmer i det store fascistiske rådet etter at det ble opprettet.  

Det store fascistiske rådet bestod av lederne for marsjen mot Roma, eks-lederen for nasjonalistpartiet (et lite parti som fusjonerte med fascistpartiet – PNF – før revolusjonen.) de viktigste ministerne, og etter 1939 et par representanter fra det korporative rådet. Det store fascistiske rådet kunne samles av Mussolini, eller av  kongen av Italia. Som Italias øverste politiske myndighet hadde rådet mulighet til å bytte ut statsleder gjennom flertallsavstemning. Rådet ble samlet jevnlig, og Mussolini diskuterte de store linjene i politikken med rådet før den ble iverksatt.  

Det store fascistiske rådet sa opp Mussolini (etter initiativ fra kongen) ved flertallsavstemning i 1943. Grunnen var den allierte invasjonen av Sicilia, og stor misnøye med Mussolinis utenrikspolitikk. Mussolini ble erstattet av general Pietro Badoglio. Bagdoglio skiftet Italias utenrikspolitiske allianse fra aksemaktene til de allierte, og gjeninnførte parlamentarismen etter 1945. Da Bagdoglio ble valgt til ny leder var det mange i det store fascistiske rådet som ikke visste at han ville gjennomføre en slik politikk, men trodde at han ville videreføre fascismen.
Landhockey under Sommer-OL 1952

**Landhockey under Sommer-OL 1952** ble arrangert fra 15. til 25. juli 1952. Finalen ble spilt på Helsingin Velodromi i Böle.

Landhockey var med for sjuende gang i Sommer-OL 1952 i Helsingfors. Tolv lag deltok i turneringen, som ble spilt i cup-format. India beseiret Nederland med 6-1 i finalen og forsvarte sin olympiske tittel.  

## Medaljefordeling

## Resultater

## Medaljevinnere

## Eksterne lenker
* Hockey at the 1952 Summer Olympics hos olympedia.org
* Resultater og profilside  hos sports-reference.com
Landhockey under Sommer-OL 1956

**Landhockey under Sommer-OL 1956** ble arrangert fra 23. november til 6. desember 1956 på Olympic Park Stadium og Melbourne Cricket Ground i Melbourne.

Landhockey var med for åttende gang i 1956 i Melbourne og 12 lag deltok. 16 lag var påmeldt, men fire trakk seg før lekene. 

India beseiret Pakistan med 1-0 i finalen og tok sin sjette strake olympiske tittel i landhockey.  

## Medaljefordeling

## Resultater

## Medaljevinnere

## Eksterne lenker
* Hockey at the 1956 Summer Olympics hos olympedia.org
* Resultater og profilside  hos sports-reference.com
Rocky

***Rocky*** er en film fra 1976 med Sylvester Stallone som hovedrolleinnehaver og manusforfatter. Filmen handler om Rocky Balboa og livet hans som profesjonell bokser. Ettersom filmen ble en stor suksess, har flere oppfølgere blitt produsert: *[[Rocky II]]*, *[[Rocky III]]*, *[[Rocky IV]]*, *[[Rocky V]],* *[[Rocky Balboa]] og biproduktet [[Creed (film)|Creed]].*

## Handling
Rocky jobber som en alt for snill torpedo, og er bokser på deltid. I 1975 kunngjør verdensmesteren i tungvektsboksing, Apollo Creed (Carl Weathers), at han ønsker å møte en amatørbokser møte ham i ringen i Philadelphia for å kunne prøve å ta tittelen. Men fem uker før kampen skal finne sted får han vite at den planlagte motstanderen ikke er i stand til å konkurrere på grunn av en skadet hånd, og alle andre potensielle erstatninger er opptatt med andre ting - eller ute av stand til å komme i form i løpet av de fem ukene før kampen skal finne sted. Rocky blir deretter valgt ut til å bokse mot Apollo. Rocky har ikke lyst til å bokse mot Apollo, men etter en stund får Mickey Goldmill overtalt han til å gå i ringen.

I mellomtiden begynner Rocky et romantisk forhold til Adrian Pennino, en sjenert kvinne som jobber deltid i dyrebutikken J&M Tropical Fish. Adrians bror Paulie er også Rockys beste venn. Rocky gjennomgår deretter flere uker med uortodoks trening, for eksempel å bruke en biff som boksesekk. Etter beinhard trening står Rocky endelig klar som tittel-motstander. Men for Apollo blir dette en langt vanskeligere kamp enn det han først trodde, og kampen går i hele femten runder. Med Rockys utrolige viljestyrke holder han ut, og gir seg aldri.

## Medvirkende
* Sylvester Stallone som Rocky Balboa
* Talia Shire som Adrian Pennino
* Burt Young som Paulie Pennino
* Carl Weathers som Apollo Creed
* Burgess Meredith som Mickey Goldmill

## Referanser


## Eksterne lenker

*
Paul Folkvord

**Paul Folkvord** (født 1961) er en norsk tidligere fotballspiller. Han ble cupmester for Bryne i 1987.

Han både startet og sluttet karrieren i naboklubben Klepp. Han var mangeårig toppscorer i Klepp før han gikk til Bryne der han scoret 93 mål på 240 kamper.

## Referanser


## Eksterne lenker
*
Hugo Hansen

**Hugo-André Hansen** (født 1. august 1967 på Vega) er en norsk tidligere fotballspiller. Han ble cupmester med Bryne i 1987 og var tapende cupfinalist for Molde i 1989 og for Rosenborg i 1991. Han spilte i 2010 fremdeles aktivt for Bryne sitt tredjelag og har en periode spilt for Frøyland IL.

Hugo Hansen startet karrieren med en sesong i 3. divisjon med Stålkameratene i 1984, før han som 17-åring dro videre til toppdivisjonsklubben  i 1985, der han raskt markerte seg. Da Bryne rykket ned etter 1988-sesongen, dro han videre til .

Etter 1989-sesongen gikk en overgang for 500 000 kroner til  i vasken da han ikke ble innvilget arbeidstillatelse av britiske myndigheter. I stedet ble han klar for  for 100 000 kroner. Imidlertid ble hele Hansens første sesong hos Rosenborg spolert på grunn av en leddbåndsskade i venstre kne før sesongstart. Den påfølgende sesongen spilte han 24 kamper i alle turneringer for Rosenborg, før han foran 1992-sesongen valgte dra tilbake til Bryne i divisjonen under.

Han er far til fotballspillerne Cato Hansen, Hege Hansen og Tuva Hansen.

## A-landskamper

Kilde: 

## Referanser


## Eksterne lenker
* 
*  Profil hos Rosenborg BK
*  Profil hos Rosseland BK
Lille Tøyen hageby

**Lille Tøyen Hageby** er en hageby i Oslo etablert i perioden 1917 til 1922. Området er omtrent 75 dekar stort og er i dag organisert som borettslag og ligger i strøket Lille Tøyen.

Lille Tøyen Hageby ble etablert for å avhjelpe den store boligmangelen i den raskt voksende hovedstaden. Etter modell av engelske *garden cities* søkte man å kombinere landets gleder og byens komfort. Oppdraget med å tegne Lille Tøyen Hageby ble gitt til arkitekten Magnus Poulsson, som tidligere hadde tegnet lignende boliger både for Norsk Hydro på Rjukan og andre.

Byggingen skjedde i tre trinn, og murbygningene inneholdt ett-, to- og treroms leiligheter, alle med eget kjøkken. Totalt ble det etablert 318 boenheter. Oppvarmingen skjedde med vedfyring, og frem til andre verdenskrig var det innlagt gass til matlaging.

Lille Tøyen Hageby står i dag på Byantikvarens gule liste. I 1986 godkjente Byantikvaren en arkitekttegnet, helhetlig plan for utbygging av arker på alle loft. Noen år senere kom det også en plan for innsetting av hagedører, og for bygging av hageboder i hager som grenser mot ytterkanten av området.

Etter først å ha vært i kommunalt eie, ble Lille Tøyen Hageby etablert som borettslag i 1957.

## Referanser


## Eksterne lenker
* Lille Tøyen Hagebys hjemmeside
* Bilder av Lille tøyen hageby på Dgitaltmuseum.no 
*
Leif Rune Salte

**Leif Rune Salte** (født 1966) er en norsk tidligere fotballspiller. 

Salte er oppvokst i Salte og startet fotballkarrieren i , før han gikk til  det siste året på ungdomsskolen. Der spilte han fast fram til han begynte på Politiskolen i 1990. Han ble cupmester med Bryne i 1987.
I 1991 var han spillende trener for Midtbygdens IL.
I 1992 spilte han en sesong i , før han var tilbake i Bryne i 1993 og 1994.

Salte fikk én A-landskamp (mot  4. november 1988, under Ingvar Stadheim).

Han er ansatt ved Time lensmannskontor og er far til fotballspilleren Tord Salte.

## Referanser


## Eksterne lenker
* 
* Profil hos Viking
Geir Sperre

**Geir Peder Sperre** (født 27. november 1965) er en norsk tidligere fotballspiller. Han spilte for Molde Fotballklubb (108 kamper, 2 scoringer) i perioden 1986&ndash;91. Sperre var tapende finalist i Norgesmesterskapet i fotball for herrer 1989 og scoret et mål i omkampen. Han gikk til Ellingsøy Idrettslag etter 1991-sesongen, hvorfra han hadde kommet i 1986. Sperre er i dag i fiskebransjen.

## Eksterne lenker
* 
*  Profil hos Norges Fotballforbund
Greenford stasjon

**Greenford stasjon** er en jernbane- og undergrunnsstasjon i London. Stasjonen ligger på undergrunnens Central-linje mellom Northolt og Perivale, og jernbanedelen er endestasjon på grenlinjen av Great Western Main Line fra Ealing Broadway. Denne grenlinjen drives for tiden av First Great Western, som kjører togene videre til Paddington i det sentrale London.

|}
## Eksterne lenker
* Greenford Station (jernbanestasjon) The Trainline (Engelsk)
* Greenford tube/bus (Engelsk)
Mathias Råheim

**Mathias Råheim** (født 14. september 1951 i Viksdalen) er en norsk politiker for Høyre.

Han har vært medlem av kommunestyret i Gaular kommune i Sogn og Fjordane siden 1979, med unntak av perioden 1991-1995. I kommunestyret har han vært Høyres gruppeleder (1995–2011) og varaordfører (1995–2003). Fra 2011 til 2019 var han ordfører i Gaular.

Råheim har også vært medlem av Sogn og Fjordane fylkesting (1983–2011), hvor han var fylkesvaraordfører fra 1999 til 2003 og Høyres gruppeleder fra 1999. Han var fylkesleder i Sogn og Fjordane Høgre og medlem av partiets sentralstyre fra 1990 til 2000 og vararepresentant til Stortinget fra 1997 til 2005.
 
Foruten sine politiske verv og diverse styreverv (Helseregion Vest (1987–1995), Firda Billag (2000–2010), Sogn og Fjordane Energi AS (1997–), Fjord1 (2001–), Vestlandsrådet (2003–) m.fl.) har Råheim jobb innen trygdeetaten og er bonde.

## Eksterne lenker
* 
*  Mathias Råheim - Allkunne, levande leksikon
*  NRK Sogn og Fjordane
Øystein Neerland

**Øystein Neerland** (født 4. februar 1964) er en norsk tidligere fotballspiller og skihopper. Som fotballspiller spilte han 120 kamper for Molde og scoret 35 mål og var tapende cupfinalist etter omkamp for Molde i 1989. Han scoret et mål i den første finalen. I 1991 ble han Moldes toppscorer i Tippeligaen med 11 mål.

Som skihopper representerte Øystein Neerland Kleive Idrettslag. Han ble norgesmester for junior i Molde i 1982. Samme år ble han nummer 5 i junior-VM i Murau. Han konkurrerte internasjonalt i årene 1982-1986, med beste resultater henholdsvis 4. plass i europacupen (St. Moritz 26. desember 1982) og 33. plass i verdenscupen (Holmenkollen 13. mars 1983).

Neerland har siden 2015 vært administrerende direktør i Molde Fotballklubb.

## Referanser


## Eksterne lenker
*
Cadore

**Cadore** er et landskap i Nord-Italia som er omgitt av Dolomittenes og De karniske Alpenes fjell. Det hører til provinsen Belluno i Veneto og grenser mot Syd-Tirol i vest, mot Østerrike (Øst-Tirol og Kärnten) i nord og mot Friuli-Venezia Giulia (provinsene Udine og Pordenone) i øst. Elven Piave renner gjennom Cadore, og Piavedalen danner også forbindelsen til resten av Veneto.

## Befolkning
Hele Cadore har vært retoromansktalende. Fremdeles taler befolkningen i enkelte landsbyer et språk som sannsynligvis er en overgangsform mellom ladinsk i vest (Valle del Boite og Syd-Tirol) og friulisk i øst (Friuli). Det er imidlertid sterkt påvirket av italiensk og har ikke status som eget språk. I landsbyen Sappada lever en tysktalende minoritet (zimbrisk).

Landskapet er forholdsvis velstående. Industri og turisme er de viktigste næringene. På grunn av de topografiske, økonomiske og språklige særtrekkene i regionen er det noen bestrebelser på å oppnå større autonomi.

Cadore utgjør med 1164&nbsp;km² ca. en tredjedel av provinsen Bellunos areal. Samtidig bor med 33&nbsp;400 innbyggere om lag en sjettedel av provinsens befolkning i Cadore.

## Historie
Etter å ha hørt til den kärntneriske markgrevskapet Verona, kom Cadore i 1077 til patriarkatet Aquileia. I 1420 ble området erobret av republikken Venezia, men beholdt en viss indre autonomi. I 1508 og 1509 klarte cadorerne og veneterne i fellesskap å avverge keiser Maximilian Is forsøk på å tilegne seg Cadore. Cadore har etter dette vært en del av Veneto.

## Kommuner og administrativ inndeling
22 kommuner regnes til Cadore. Disse er fordelt over tre distrikter (''comunità montane'', nemlig Valle del Boite, Centro Cadore, Comelico og Sappada) samt deler av ytterligere to (Agordino og Cadore-Longaronese-Zoldo). Kommunene i Cadore danner en løs interesseorganisasjon som heter *Magnifica Comunità di Cadore*, men som ikke er noen politisk eller administrativ enhet.

Kommunene er:

## Eksterne lenker
* 
* Magnifica Comunità di Cadore
Geir Malmedal

**Geir Malmedal** (født 1964) er en norsk tidligere fotballspiller. Malmedal var tapende cupfinalist med  i 1982. Han vant cupen med  i 1989.

## Referanser


## Eksterne lenker
* Geir Malmedals profil hos Norges Fotballforbund
Stein Olav Hestad

**Stein Olav «Laffen» Hestad** (født 1952) er en norsk tidligere fotballspiller. Som broren Harry Hestad spilte han i Molde FK, der han tidligere hadde klubbrekorden med 681 A-kamper, derav 249 i toppserien (scoret 27 mål). Han er nå blitt forbigått av sin sønn i antall A-kamper. Hestad var også tapende finalist i Norgesmesterskapet i fotball for herrer 1982 og Norgesmesterskapet i fotball for herrer 1989. Han er far til fotballspillerne Daniel Berg Hestad og Peter Berg Hestad, samt svigerbror til fotballspillerne Odd Berg og Jan Berg.

## Referanser


## Eksterne lenker
*
Karen Margrethe Kuvaas

**Karen Margrethe Kuvaas** (født 14. juni 1947) er en norsk lokalpolitiker, som representerer Arbeiderpartiet, fra Narvik i Nordland. Hun var ordfører i Narvik fra 2007 til 2011. Hun er utdannet spesialpedagog og har arbeidet som lærer, senere som studieleder og lektor ved Høgskolen i Narvik og som administrerende direktør.

Kuvaas var medlem av kommunestyret i Narvik fra 1983 til 1991, da som representant for Sosialistisk Venstreparti. Fra 1992 var hun rektor ved Ankenes skole, inntil hun ble skolesjef i 1995. I 2003 ble hun valgt inn i kommunestyret som representant for Arbeiderpartiet.
I 2007 ble Karen Kuvaas valgt til Narviks første kvinnelige ordfører.

Sammen med ordførerne i Hattfjelldal, Hemnes og Rana ble Kuvaas landskjent i november 2007, som følge av avsløringen av Terra-skandalen, da det viste seg at kommunen hadde satset fremtidige kraftinntekter i amerikanske fondsprodukter solgt av Terra Securities på vegne av den amerikanske storbanken Citibank.

Kuvaas gikk ikke til gjenvalg i 2011. I 2012 ble hun ansatt som lærer ved montessoriskolen på Bleik i Andøy.

## Referanser
Jan Berg (Molde-spiller)

**Jan Berg** (født 14. mai 1965 i Molde) er en norsk tidligere fotballspiller. Som broren Odd Berg spilte han for hjembyens Molde Fotballklubb (1982&ndash;88 og 1991&ndash;95, tilsammen 150 kamper og 29 mål). 

Han fikk sølv i norgesmesterskapet i fotball for herrer 1982 og gull i Norgesmesterskapet i fotball for herrer 1994. Berg debuterte som 17-åring for Norges herrelandslag i fotball mot Kuwait i 1982 og spilte i perioden 1982&ndash;1990 23 kamper for Norge.

Han var med i den norske troppen til Sommer-OL 1984 i Los Angeles. Han var også første norske profesjonelle spiller i den spanske La Liga, i klubben Elche FC (utlån 1988&ndash;89, 13 kamper, 1 mål), dernest i Rayo Vallecano (1989&ndash;90, 25 kamper, 2 mål).

## A-landskamper

Kilde: 

## Referanser


## Eksterne lenker
* 
* Dagbladet.no: ''Fra playboy til sauebonde''
Sørskogen

**Sørskogen** er en privat markastue og serveringssted i Lillomarka i Oslo. Stua ligger mellom Lilloseter mot sør og Sinober mot nord, og med Kjulstjern like ved. Stua har kun helgeåpent for enkel servering. Navnet Sørskogen brukes også på området rundt rydningen ved stua, inkludert skogholtet ned mot Lillomarkskapellet.

## Historie

Stua står på en av de eldste gårdene i Lillomarka. Rundt stua står fortsatt gårdshus. Sørskogen ble ryddet på 1600-tallet, da som finneplass for Skogfinner. Som flere andre områder i Oslomarka, har også Sørskogen vært husmannsplass under Skøien i Nittedal. Under den andre verdenskrig ble Sørskogen brukt som Milorgbase for motstandskjempere med våpendepot og lager for forsyninger. Bygningene ble også brukt til å huse hjemmefrontssoldater og flyktninger. Basen ble aldri funnet av tyskerne.

Nå drives stedet av Atle Sørskogen, han organiserer serveringen skjer fra peisestua. Han er sønn av Aslaug og Alf, det siste paret som drev med husdyr på gården helt frem til midten av 1960-tallet. Han har ryddet den gamle kjerreveien fra Nittedal til Sørskogen, slik at den er nå er en fremkommelig sti som når gården fra nord. 

## Litteratur
* 

## Eksterne lenker
* Kjentmannsmerket.org om Sørskogen
Heidi Austlid

**Heidi Arnesen Austlid** (født 21. september 1976) er en norsk PR-rådgiver som var leder for Forleggerforeningen fra høsten 2020 til høsten 2023. Hun var leder for bransjeorganisasjonen IKT-Norge frem til juni 2020.

I fire år var hun første direktør ved Nasjonalt kompetansesenter for fri programvare (Friprog). Før dette var hun prosjektleder i IKT-Norge, og fra 1998 til 2004 var hun seniorrådgiver i Utdannings- og forskningsdepartementet hvor hun blant annet prosjektledet utdanning.no og arbeidet med nasjonal strategi for IKT i utdanningen. Austlid ledet lærerrekrutteringskampanjen «Ikke to dager er like» da hun arbeidet i departementet.

Austlid var medlem av programstyret til Norges forskningsråds program for verdiskaping i IKT (VERDIKT) og medlem av regjeringens Digital21. Austlid er styreleder på IE-fakultetet på NTNU og har styreverv i forskning, utdanning og representerer næringen i ulike utvalg. I IKT-Norge hadde Austlid spesielt ansvar for IKT-politikk og myndighetspåvirkning, med rettet mot offentlig sektor frem til hun september 2015 ble hun administrerende direktør for IKT-Norge.

Austlid ledet Norsk Elevorganisasjon i perioden 1996–1997, hvor hun blant annet utviklet NEOs ti bud om IT i skolen. Fra 1997 til 1998 ledet hun det regjeringsoppnevnte Ungdommens IT-forum, som leverte sluttrapporten *Generasjon nett*.

## Referanser


## Eksterne lenker
* Austlid på Apelands omdømmedag http://vimeo.com/65799601
* Austlid i IKT-Norge
Register (musikk)

**Register** er en gruppe orgelpiper med lik klangfarge eller tilsvarende gruppe strenger på et cembalo. Organisten/cembalisten sjalter ulike registre inn eller ut for å endre instrumentets klangfarge.

I videre forstand forstand brukes *register* om en gruppe toner med lik klangfarge, enten lyden er produsert av strenger, piper, stemmebånd eller annet. Eksempelvis har eldre klavertyper som hammerklaver ulik klangfarge i bass-, mellom og diskantregistrene, mens moderne konsertklaver har en mer enhetlig klang over hele instrumentets toneomfang. Klarinett er eksempel på et blåseinstrument med temmelig ulik klangfarge i høyt og lavt register. 

## Vokale registre
Vokale registre eller stemmeregistre er en tradisjonell oppdeling av det stemmeomfanget som en sanger kan produsere med enhetlig klangfarge. De de to vanligste er *brystregister* (også kalt modal- eller fullregister) og *hoderegister* (også rand- eller falsettregister). I tillegg finnes *knirk* og *[[fløyteregister]]*. 

For brystregisteret svinger stemmebåndene i sin fulle lengde og tykkelse, mens i hoderegisteret er stemmebåndene strukket og tynne, og det er bare kantene som svinger. Stemmen til amatørsangere har vanligvis ulik klangfarge i de ulike registrene, med en tydelig «knekk» i overgangen. Omfanget med enhetlig klangfarge kan imidlertid utvides med øving, og klassisk sangskolering tilstreber at sangerne skal få et størst mulig toneomfang med samme klangfarge. Sangere som lykkes med dette sies å ha en *egal* stemme.

## Kilder
* Avsnittet «Registers and Vocal Registration» i ''Understanding Vocal Range, Registers and Type'' , singwise.com. Lest 11. oktober 2017.
* Avsnittet «Register» i ''Terminologijungelen: Del én'', vokalt.no.  Lest 11. oktober 2017.
* 
* ''Register - vokalmusik og -teknik'' i Den store danske
* ''Register - terminologi, noder og tonearter'' i Den store danske
Valle del Boite

**Valle del Boite** (italiensk) eller **Val de la Guoite** (ladinsk) er dalen til elven Boite nord i den italienske regionen Veneto. Boite er en vestlig sideelv til Piave. Dalen begynner ved Cortina d'Ampezzo i Dolomittenes høyfjell. Derfra strekker den seg nedover og møter Piavedalen ved Perarolo di Cadore. Dalens areal (og elvens tilsigsfelt) er på 450&nbsp;km².

Bassenget, eller dalen, omkring Cortina d'Ampezzo kalles også Valle d'Ampezzo eller Conca Ampezzana.

I Valle del Boite ligger fem kommuner. Ovenfra og nedover er dette:
* Cortina d'Ampezzo (ladinsk *Anpezo*)
* San Vito di Cadore (ladinsk *San Vido*)
* Borca di Cadore (ladinsk *Borcia*)
* Vodo di Cadore (ladinsk *Guodo*)
* Valle di Cadore (ladinsk *Val*)

I tillegg kommer Cibiana di Cadore (ladinsk *Zubiana*), som ligger i en liten sidedal til Valle del Boite. Disse kommunene, med unntak av Valle di Cadore, er sammensluttet i et distrikt (''Comunità Montana'') som også heter Valle del Boite. Bortsett fra Cortina d'Ampezzo, som fra 1511 til 1919 var en del av Tirol, regnes dalen til landskapet Cadore. Hele dalen var i historisk tid ladinsktalende. Øverst i dalen (Cortina) snakker fremdeles 40&nbsp;% av befolkningen ladinsk.

## Referanser
Boite

**Boite** (ladinsk: *ra Bóite*, *la Buóite* eller *la Guóite*) er en høyre sideelv til Piave i Dolomittene (provinsen Belluno, regionen Veneto) i Italia.

Boite er den neste største sideelven til Piave, etter Cordevole, og flyter gjennom dalen Valle del Boite i landskapet Cadore.

## Referanser


## Eksterne lenker
*
Mikal Hetle

**Mikal Gjertsson Hetle** eller **Mikal Gjertsen** (født 6. april 1853, død 31. mai 1930) var en bonde fra Råheimsdalen i Viksdalen. Han ble i 1906 arrestert og anklaget for mord på naboen Henrik Hetle. Han ble videre dømt til livsvarig fengsel, men ble i 1943 frikjent, 13 år etter sin død. Hetle hevdet hele tiden sin uskyld, og Hetle-saken er blitt en av norgeshistoriens mest omtalte justismord.

På gravstøtten over Mikal Hetle ved Viksdalen kirke står inskripsjonen *«Skuldlaust dømt i 1907. Frikjent 7. april 1943. Fred over minne ditt»*. 

## Referanser


## Eksterne lenker
* NRK Sogn og Fjordane Fylkesleksikon
Paralympiske sommerleker 1964

**Paralympiske sommerleker 1964**. Paralympics ble arrangert for andre gang i 1964 i Tokyo i Japan. Lekene ble avviklet mellom 3. og 12. november. 375 utøvere fra 21 nasjoner deltok og det ble konkurrert i 144 øvelser. 

## Medaljer

## Eksterne lenker
* Resultater hos paralympic.org
Paralympiske sommerleker 1968

**Paralympiske sommerleker 1968**. Paralympics ble arrangert for tredje gang i 1968. Opprinnelig var det planlagt at lekene skulle arrangeres i Mexico by i Mexico men den mexicanske regjeringen sa nei i 1966. Lekene ble arrangert i Tel Aviv i Israel og avviklet mellom 4. og 13. november. 750 utøvere fra 29 nasjoner deltok og det ble konkurrert i 181 øvelser. 

## Medaljer

## Eksterne lenker
* 
* Resultater hos paralympic.org
Paralympiske sommerleker 1972

**Paralympiske sommerleker 1972**. Paralympics ble arrangert for fjerde gang i 1972, lekene ble arrangert i Heidelberg i Vest-Tyskland og avviklet mellom 2. og 11. august. 1004 utøvere fra 41 nasjoner deltok og det ble konkurrert i 187 øvelser. 

## Medaljer
Vesletjern (Lillomarka)

**Vesletjern**, også kalt for **Lilletjern**, er en dam på Apalløkka mellom Rødtvet og Ammerud ved markagrensa til Lillomarka i Oslo. Tjernet er demt opp og er regulert som offentlig badeplass. Vesletjern ble brukt som isdam fra 1923 og det ble hentet isblokker fra tjernet helt frem til 1945.

Vesletjern har mudderbunn, som mange av markavannene. På det dypeste er det 9 meter dypt. Området har rekreasjonsfasiliteter med benker, toalett, godkjent ildsted, natursti og egen trasé for bevegelseshemmede. Det finnes gode parkeringsmuligheter i området, med tilgang fra både Ammerud og Rødtvet. Fra Ammerud kan man parkere ved Apalløkka skole, og fra Rødtvet er det parkering ved Greibanen.

## Badevann
Etter at Alnsjøen i 1930 ble regulert til drikkevannskilde ønsket lokalbefolkningen at Vesletjern gjort tilgjengelig som badevann. Selv om isdriften tok slutt i 1945, ble ikke Vesletjern demmet opp og frigitt for bading før i 1960. I 1987 ble tjernet opprustet til badevann. 

I 1992 ble Vesletjern utbedret av de ulike vellene på Ammerud, Apalløkka, Rødtvedt, Sandås og Nordtvet. Da ble tjernet tappet ned, demningen ble steinsatt, bunnen ble renset og dekket med ny sand. I 2012 ble det på nytt gjennomført en opprusting med ny demning i betong og ny sand i tjernbunnen.

## Hellig vann
Nedenfor Apalløkka, i Martin Strandlis vei 10, ligger det tamilske hindutempelet Sivasubramanyar Alayam, eller Norges Hindu Kultursenter på norsk. Menigheten nytter Vesletjern til renselse i forbindelse med sin årlige festival. Vannet ble i 2010 innviet som hellig av hinduene.

## Se også
* Liste over innsjøer i Oslo

## Referanser




## Eksterne lenker
* Friluftsetaten.no: Badeplasser i Marka 
* Friluftsetaten.no: Lillomarka fra A til Å 
* Dybdekart NVE
Kristen Schmidt

**Kristen Torvald Cæsar Schmidt** (født 15. november 1879 i Kristiansand, død 9. oktober 1935) var en norsk forretningsmann og politiker. 

Schmidt drev skipsrederi og bankvirksomhet, og var en tid direktør i Mandals Sparebank. Han var ordfører i Mandal for Venstre i perioden 1917-1919. I hans tid som ordfører kjøpte kommunen på Schmidts initiativ skogsområdet Vestnes med Sjøsanden, og regulerte sistnevnte som friområde.

Kristen Schmidt var sønn av bakeren Gustav Adolf Schmidt, som deltok i den tysk-østerrikske krig under Bismarck, og som siden emigrerte til Norge.

## Referanser
Paralympiske sommerleker 1960

**Paralympiske sommerleker 1960**. Paralympics ble arrangert for første gang i 1960 i Roma i Italia. Lekene ble avviklet mellom 18. og 25. september. 400 utøvere fra 23 nasjoner deltok og det ble konkurrert i 57 øvelser. 

## Medaljeoversikt

## Øvelser
Det ble konkurrert i åtte øvelser:
*Bueskyting
*Friidrett
*Dart
*Snooker
*Svømming
*Bordtennis
*Rullestolbasketball
*Rullestolfekting

## Eksterne lenker
* Resultater hos paralympic.org
Lilletjern

**Lilletjern** har flere betydninger.

* Lilletjern (Arendal)
* Lilletjern (Oslo)
* Lilletjern (Ringerike)
* Lilletjern (Åsnes)
* Vesletjern (Lillomarka) kalles også Lilletjern
* Vesletjern (Gran) kalles også Lilletjern
Kashgar (elv)

**Kashgar** (eller *Kaxgar*) er ei elv i Xinjiang-provinsen i Kina. Den er 765 kilometer lang og har et nedbørfelt på .

Elva har sine kilder helt øst i fjellkjedene Alaj og Transalaj, i grenseområdene mellom Kina, Kirgisistan og Tadsjikistan. Den renner derfra mot øst og passerer gjennom byen Kashgar (Kashi), som har sitt navn etter elva. Den fortsetter deretter ut i de nordvestlige deler av ørkenen Taklamakan, hvor den tidligere løp sammen med Yarkand-elva, men nå renner opp i sanden nordvest for dette.

## Referanser
Paralympiske sommerleker 1976

**Paralympiske sommerleker 1976**. Paralympics ble arrangert for femte gang i 1976. Lekene ble arrangert i Toronto i Ontario, Canada og avviklet mellom 3. og 11. august. 1&nbsp;657 utøvere, 1&nbsp;404 menn og 253 kvinner, fra 38 nasjoner deltok og det ble konkurrert i 447 øvelser. 

## Medaljer